સંસદ હુમલાના શહીદોના પરિવારે અોલ ઇન્ડિયા એન્ટી ટેરેરિઝમ ફ્રન્ટના પ્રેસિડન્ટ એમ એસ બિટ્ટાના નેતૃત્વમાં રાજનાથસિંહની મુલાકાત લીધી. શહીદોના પરિવારે જેએનયુમાં દેશવિરોધી સૂત્રોચ્ચાર અને અફઝલને સપોર્ટ કરનાર લોકોની ધરપકડ કરવાની માગણી કરી. બિટ્ટાનું કહેવું છે કે જો સરકાર ૧૫-૨૦ દિવસમાં કાર્યવાહી નહીં કરે તો તમામ શહીદોના પરિવારો હજારોની સંખ્યામાં જેએનયુ કેમ્પસમાં વિરોધ માટે ભેગા થશે. બિટ્ટાઅે કહ્યું કે જેમણે પણ અફઝલ ગુરુનો મુદ્દા ઉઠાવ્યો છે તેમને ૨૦૦૧ના સંસદ હુમલાના શહીદોની મજાક ઉડાવી છે.